Central Jamaat-e Ahl-e Sunnat

Central Jamaat-e Ahl-e Sunnat er en pakistansk menighet som driver Norges største moské. Historie Menigheten ble stiftet i 1976 etter at en gruppe bestående av sunni-orienterte muslimer skilte lag fra menigheten Islamic Cultural Centre. Central Jamaat-e Ahl-e Sunnat-moskeen var en av fem som grunnla Islamsk Råd Norge. Menigheten har vært gjennom flere interne stridigheter. I 1984 resulterte disse stridighetene i dannelsen av menigheten World Islamic Mission. Den mangeårige imamen Nehmat Ali Shah ble i 2014 beskutt og alvorlig skadet, bakgrunnen var stridighetene om moskeen. Moskeen Meninhetens gamle moské lå i Urtegata på Grønland i Oslo. Den nåværende moskébygningen i Motzfeldts gate 10, Jamea Masjid, ble åpnet i 2006, og har, med et areal på 6 200 kvadratmeter, plass til 2 500 mennesker. Moskeen kostet 93 millioner kroner, er «finansiert gjennom lån og egenkapital fra menighetens medlemmer», og Nordens største. Frithjof Wiese fra Pride Architects sto for oppførelsen. Moskeen er også et kulturhus og kunnskapssenter, og tilbyr en rekke daglige aktiviteter, deriblant leksehjelp til barn. I motsetning til den klassiske moskeen i Åkebergveien er Jamea Masjid en arkitektonisk moderne bygning. Rolle i samfunnet Imam Riffat Bashir har «løpende dialog med norske kirkeledere og inviterer ofte ikke-muslimske elever til moskeen». Se også Islam i Norge Referanser Kilder Vogt, Kari (2000). Islam på norsk - Moskeer og islamske organisasjoner i Norge. J. W. Cappelens Forlag A/S. ISBN 82-02-18463-0. Døving, Cora Alexa (2010). «Religionspluralisme. Religion, migrasjon og integrering». IMER-notater. Norges forskningsråd (6). Arkivert fra originalen . Besøkt 17. mai 2013. Arkivert 8. mai 2014 hos Wayback Machine. Bettum, Anders (2007). «Grønland som religiøs møteplass» (PDF). Byminner. 52 (1): 46-53. Arkivert fra originalen (PDF) 2. juni 2016. Besøkt 20. mai 2013. Arkivert 2. juni 2016 hos Wayback Machine. Norsk Telegrambyrå (11. juni 2006). «Central Jamaat-e Ahl-e Sunnat åpner ny moské». Stavanger Aftenblad. Besøkt 17. mai 2013. Gundersen, John-Arne Ø. og Stenersen, Tor (19. februar 2006). «Mot Mekka i nytt hus». Aftenposten. Besøkt 17. mai 2013. CS1-vedlikehold: Flere navn: forfatterliste (link) Bevanger, Lars (23. september 2004). «Oslo's trendy Pakistani hotspot». British Broadcasting Corporation. Besøkt 20. mai 2013. Eksterne lenker Offisielt nettsted (en) Central Jamaat-e Ahl-e Sunnat Mosque – kategori av bilder, video eller lyd på Commons